პარლაზინი

პარლაზინი 10მგ. ტაბ. N30 PARLAZIN პარლაზინი® საერთაშორისო არაპატენტირებული სახელწოდება: ცეტირიზინი სამკურნალო ფორმა: შემოგარსული ტაბლეტები 10 მგ შინაგანი მიღებისათვის. შემადგენლობა: თითოეული შემოგარსული ტაბლეტი შეიცავს 10 მგ აქტიურ ინგრედიენტს – ცეტირიზინის ჰიდროქლორიდს, ასევე შემდეგ დამხმარე ნივთიერებებს: კაჟბადის კოლოიდურ უწყლო ორჟანგს, მაგნიუმის სტეარატს, ლაქტოზას მონოჰიდრატს და მიკროკრისტალურ ცელულოზას. გარსი შედგება ჰიდროქსიპროპილმეთილ-ცელულოზისაგან, ტიტანის ორჟანგისაგან, მაკროგოლი 400-საგან და ყვითელი არიავეტ სანსეტისაგან. ანტიჰისტამინური საშუალება - მუდმივი ალერგიული რინიტი - სეზონური ალერგიული რინიტი და კონიუქტივიტი - ქავილი - ქრონიკული იდიოპათიური ჭინჭრის ციება - ჰიპერმგრძნობელობა ცეტირიზინის ან პრეპარატის ნებისმიერი შემადგენელი კომპონენტის მიმართ. - ძუძუთი კვება, რადგან ცეტირიზინი აღწევს დედის რძეში. ბუნებრივ კვებაზე მყოფ ჩვილებში სავარაუდო გვერდითი ეფექტების რისკი აღემატება შესაძლო სარგებელს დედისათვის და, ამგვარად, ლაქტაციის დროს ცეტირიზინს არ ნიშნავენ. ორსულობა წარმოადგენს შედარებით უკუჩვენებას. მონაცემები ადამიანზე კონტროლირებადი კვლევების შესახებ არ არსებობს, რის გამოც, ორსული ქალებისათვის პრეპარატი რეკომენდებული არ არის. ორ წლამდე ბავშვებს ცეტირიზინი არანაირი ფორმით არ ენიშნებათ (ამ ასაკობრივ ჯგუფში პრეპარატის უსაფრთხოება და ეფექტურობა დადგენილი არ არის). შემოგარსული ტაბლეტების ბავშვებში გამოყენება შეიძლება 6 წლისა და უფროს ასაკში. არსებობს ცეტირიზინის ხსნარი შინაგანი მიღებისათვის, რომელიც რეკომენდებულია 2-დან 6 წლამდე ბავშვების სამკურნალოდ. ჰიპერმგრძნობელობის რეაქციის განვითარების შემთხვევაში, ცეტირიზინით მკურნალობას დაუყოვნებლივ წყვეტენ. ავადმყოფებში თირკმლის უკმარისობით, ნივთიერების შენელებული გამოყოფის გამო, პრეპარატს შეუძლია კუმულირება. ასეთი ავადმყოფებისათვის ცეტირიზინის დანიშვნისას ჩვეულებრივი, უფროსებისათვის რეკომენდებული დოზებით, შესაძლოა გამოვლინდეს გვერდითი ეფექტები, დაკავშირებული ქოლინომაბლოკირებელ და ცნს-ზე მოქმედებასთან. ასეთი ავადმყოფებისათვის რეკომენდებულია ცეტირიზინის დოზის შემცირება. ხანდაზმულ ავადმყოფებში აღინიშნება ჰიპერმგრძნობელობა ქოლინომაბლოკირებელი გვერდითი ეფექტების მიმართ (მაგალითად, სიმშრალე პირში, შარდის შეკავება), თუ ასეთი სიმპტომები ავადმყოფისათვის მიუღებელი ხდება და ძლიერდება, პარლაზინით მკურნალობა უნდა შეწყდეს. გამოხატული ქოლინომაბლოკირებელი ან ცნს-ის დამთრგუნველი მოქმედება პარლაზინის ჩვეულებრივი დოზებით დანიშვნისას, როგორც წესი, არ წარმოიქმნება. მაგრამ, ცეტირიზინის დაგროვების რისკი იზრდება (შესაძლებელია, თირკმელების ფუნქციის პროგრესირებადი შემცირების გამო ხანდაზმულ ავადმყოფებში). შემოგარსული ტაბლეტები შეიცავს ლაქტოზას. ავადმყოფებს, რომლებსაც აღენიშნებათ ლაქტოზას აუტანლობა, ამის შესახებ დროულად ატყობინებენ. ისევე როგორც სხვა ანტიჰისტამინური საშუალებების შემთხვევაში, მათი მეშვეობით მკურნალობა უნდა შეწყდეს სამი დღით ადრე პრიკის სინჯის ჩატარებამდე (არასწორი რეაქციის არიდების მიზნით). პარლაზინით მკურნალობის დროს ალკოჰოლური სასმელებით სარგებლობა კატეგორიულად აკრძალულია. უფროსები და 12 წელზე უფროსი მოზარდები: ჩვეულებრივი დოზა – 1 შემოგარსული ტაბლეტი დღეში, სასურველია ღამით. 6-12 წლამდე ასაკის ბავშვები: ჩვეულებრივი დოზა – 1/2 ტაბლეტი ორჯერ დღეში (ერთი დილით, მეორე საღამოს); ან ერთი მთლიანი ტაბლეტი საღამოს. ხანდაზმული ავადმყოფები: ასეთი ავადმყოფებისათვის რეკომენდებულია დოზის შემცირება (იხ. განსაკუთრებული მითითებები). ავადმყოფებს თირკმლის უკმარისობით უნიშნავენ რეკომენდებული დოზის ნახევარს. - დოზაზე დამოკიდებული სედატიური ეფექტი - დაღლილობის შეგრძნება - თავის ტკივილი - თავბრუსხვევა - სიმშრალე პირში - ღებინება და კუჭ-ნაწლავის მხრიდან სხვა სიმპტომები - შფოთვა (მოძრაობითი აქტივობის მომატება) ზემოაღნიშნული გვერდითი ეფექტების ინტენსივობის შემცირება შეიძლება დღის დოზის ორ მიღებად გაყოფით. ჰიპერმგრძნობელობის რეაქციები (სისხლძარღვების შეშუპება, გამონაყარი) წარმოიქმნება იშვიათად (< 2%). შესაძლო ურთიერთქმედება ქვემოჩამოთვლილი პრეპარატებიდან ნებისმიერთან აღმოჩენილი არ არის: დიაზეპამი, ციმეტიდინი, აზითრომიცინი, პსევდოეფედრინი, კეტოკონაზოლი, ერითრომიცინი, თეოფილინი (მცირე დოზებით). სიმპტომები: დაღლილობისა და ძილიანობს შეგრძნება წარმოადგენს პრეპარატის ჭარბი დოზის ყველაზე ხშირ სიმპტომს. შფოთვა და გაღიზიანებადობა, რომელსაც ძილიანობა მოსდევს, ახასიათებს ცეტირიზინის ჭარბი დოზის შემთხვევებს ბავშვებში. მკურნალობა: მასიური ჭარბი დოზის მიღებისას გამოწვეულ უნდა იქნეს გულისრევა, ასევე დაინიშნოს სიმპტომატური და შემანარჩუნებელი მკურნალობა. სპეციფიკური ანტიდოტი არ არსებობს. პრეპარატისაგან სისხლის გასათავისუფლებლად ჰემოდიალიზი გამოუსადეგარია. შემოგარსული ტაბლეტები, ბლისტერში 10 ტაბლეტი. 1 ან 3 (10 ან 30 ტაბლეტს) ბლისტერი გამოყენების ინსტრუქციასთან ერთად მოთავსებულია მუყაოს კოლოფში. პრეპარატი ინახება ოთახის 15-250C ტემპერატურაზე მშრალ და სინათლისაგან დაცულ, ბავშვებისათვის მიუწვდომელ ადგილას! პრეპარატი არ გამოიყენება შეფუთვაზე მითითებული ვარგისიანობის ვადის ამოწურვის შემდეგ. გაიცემა ექიმის რეცეპტის გარეშე. მწარმოებელი ფარმაცევტული ქარხანა სს ეგისი